b"\n_START_ARTICLE_\nWolmido monorail\n_START_PARAGRAPH_\nWolmido monorail er en monorail som for tiden er under bygging p\xc3\xa5 Wolmido\xc3\xb8ya i Incheon, S\xc3\xb8r-Korea. Arbeidene p\xc3\xa5 banen startet 4. juli 2008. Etter planen skulle banen \xc3\xa5pne i mars 2010 etter flere forsinkelser, men \xc3\xa5pningen er n\xc3\xa5 utsatt p\xc3\xa5 ny._NEWLINE_Banen vil ha fire stasjoner og v\xc3\xa6re 5,1 km lang, og vil forbinde Wolmido til Incheon stasjon, som er endeholdeplass for Seouls undergrunnsbane linje 1 i vest. 1,15 km er dobbeltspor, mens ringdelen av banen (3,94 km) er enkeltsporet. Det eksisterer planer for en utvidelse, som vil legge til 2 km og forbinde banen med Dongincheon stasjon, som er nest vestre stasjon p\xc3\xa5 linje 1. Dette \xc3\xa5pner for en ny loop tilbake til Incheon stasjon._NEWLINE_Banen blir den f\xc3\xb8rste i verden som benytter Einar Svensson's Urbanaut-teknologi.Togene vil ha en kapasitet p\xc3\xa5 70 personer, mens kostnaden for hele f\xc3\xb8rste fase er beregnet til 65 millioner USD. Incheon Transit Corporation skal operere banen."